*Projekts*

Ministru kabineta noteikumu projekta „Grozījumi Ministru kabineta 2010.gada 2.februāra noteikumos Nr.109 „Noteikumi par darbības programmas „Uzņēmējdarbība un inovācijas” papildinājuma 2.1.1.3.2.apakšaktivitāti „Informācijas tehnoloģiju infrastruktūras un informācijas sistēmu uzlabošana zinātniskajai darbībai”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2010.gada 2.februāra noteikumos Nr.109 „Noteikumi par darbības programmas „Uzņēmējdarbība un inovācijas” papildinājuma 2.1.1.3.2.apakšaktivitāti „Informācijas tehnoloģiju infrastruktūras un informācijas sistēmu uzlabošana zinātniskajai darbībai”” (turpmāk – projekts) ir sagatavots saskaņā ar:  1) *Euro* ieviešanas kārtības likuma 30.panta pirmo daļu;  2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;  3) Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu;  4) Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.1. un 1.5.apakšpunktu. |
| 2. | Pašreizējā situācija un problēmas | Ministru kabineta 2010.gada 2.februāra noteikumos Nr.109 „Noteikumi par darbības programmas „Uzņēmējdarbība un inovācijas” papildinājuma 2.1.1.3.2.apakšaktivitāti „Informācijas tehnoloģiju infrastruktūras un informācijas sistēmu uzlabošana zinātniskajai darbībai” (turpmāk – MK noteikumi Nr.109) paredzētajām atbalstāmajām darbībām finansiālais atbalsts ir izteikts latos. Kopējo 2.1.1.3.2.apakšaktivitātes ietvaros pieejamo finansējumu veido Eiropas Reģionālā attīstības fonda līdzekļi.  Ievērojot iepriekšminēto un to, ka ar 2014.gada 1.janvāri Latvijā plānots ieviest *euro,* irnepieciešams izstrādāt grozījumus minētajos Ministru kabineta noteikumos. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir pielāgot MK noteikumus Nr.109 *euro* ieviešanai.  Projekts sagatavots atbilstoši *Euro* ieviešanas kārtības likuma 32.panta otrās daļas 2.punktam, aizstājot skaitlisko vērtību latos ar skaitlisko vērtību *euro* un konvertējot to atbilstoši neatsaucami fiksētam *euro* maiņas kursam, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro* (EUR 1 = LVL 0,702804) (pielikums). Noapaļošana līdz veselam *euro* veikta, ievērojot zinātnes nozares darbības programmu maksājumu izteikšanas principu veselos skaitļos, kā arī lai nebūtu atšķirības starp darbības programmas „Uzņēmējdarbība un inovācijas” papildinājumā noteikto un MK noteikumos Nr.109 noteikto. Projektā norādītā kopējā 2.1.1.3.2.apakšaktivitātē pieejamā publiskā finansējuma skaitliskā vērtība *euro* atbilst skaitliskajai vērtībai, kas norādīta darbības programmas „Uzņēmējdarbība un inovācijas” papildinājumā. Tādējādi aprēķina rezultātā netiek radīta ietekme uz valsts budžetu, un tiesību norma, kurā skaitliskā vērtība ir izteikta *euro*, nav personai nelabvēlīgāka par sākotnējo tiesību normu, kurā skaitliskā vērtība ir izteikta latos.  Noteikumu projekts neparedz grozījumu veikšanu MK noteikumu Nr.109 1.pielikuma (ERAF projekta iesnieguma veidlapa) D daļā un 4.pielikuma „Projektu iesniegumu vērtēšanas kritēriji” 1.9.apakšpunktā un 1.10.apakšpunktā (minētajās normās ir izdarīta atsauce uz latiem), ņemot vērā, ka 2.1.1.3.2.apakšaktivitātes „Informācijas tehnoloģiju infrastruktūras un informācijas sistēmu uzlabošana zinātniskajai darbībai” ietvaros projektu iesniegumu atlase ir noslēgusies un ir noslēgta viena vienošanās par Eiropas Reģionālās attīstības fonda projekta īstenošanu par visu apakšaktivitātē pieejamo finansējumu. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Nav. |

Anotācijas II, III, IV, V, VI un VII sadaļa – projekts šīs jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

23.09.2013 14:05

508

M.Šūmane

67047921, maija.sumane@izm.gov.lv

I.Griķe

67047826, inga.grike@izm.gov.lv